שיחה:שבעה נקיים

message: "על פי התורה אישה הרואה דם וסת במשך זמן ארוך מהרגיל נקראת זבה גדולה ועליה לספור שבעה ימים נקיים לפני שתוכל להיטהר". לא מדויק, לפי דין התורה יש חלוקה בין נדה לזבה, בין הרואה דם ב-7 ימי נידתה לבין הרואה דם ב-11 ימי זיבתה. מדין התורה המקורי שבעה נקיים הם רק לאשה הרואה שלושה ימים רצופים בתוך 11 ימי זיבתה, וצריך להבדיל בין מושג זה במקורו לבין מושג זה לאחר חומרא דרבי זירא, שאז כל אשה הרואה דם בכל זמן סופרת שבעה נקיים כאילו היא זבה גדולה. נת- ה- - שיחה 12:22, 26 באוקטובר 2009 (IST)
replies: text: תודה על ההערה, יתוקן מיד. מוטל (שיחה : תרומות) • ח' בחשוון ה'תש"ע • 12:47, 26 באוקטובר 2009 (IST)
replies: text: :עוד דבר, 'חומרא דרבי זירא' אינה תקנת חכמים קלאסית, ולראיה הלשון 'בנות ישראל הם החמירו על עמם', כלומר שמקןר החומרא בבנות ישראל ולא בחכמים. ניתן לראות בערך עצמו שדן בחומרא זו שגם בין האחרונים ישנם המתייחסים לחומרא זו באופן קל יותר מלתקנת חכמים, כאשר יש צורך מסיבות שונות להקל בה. נת- ה- - שיחה 15:14, 26 באוקטובר 2009 (IST)
thread_title: הערה

message: אלי, דיון האיחוד כבר התקיים בשיחה:הפסק טהרה. אין צורך לאחד ערכים לא חופפים שההצדקה לכל אחד מהם היא מלאה. בשביל זה יש את תבנית ערך מורחב. אני גם לא מבין למה נטפלת דווקא לערכים האלו - יש עוד ערכים ב:קטגוריה:טהרת המשפחה, ובכלל כמעט כל קטגוריה אפשר לאחד לערך אחד ארוך שיכלול את כולו. אני ואתה - שיחה
replies: text: הוצאת לי את המילים מהפה , אינני רוצה להיכנס למלחמת עריכה, ח"ו, אך אשמח אם התבנית תוסר. בתודה מוטל (שיחה : תרומות) • כ' באייר ה'תש"ע • 18:11, 3 במאי 2010 (IDT)
thread_title:  דיון איחוד 

message: השימוש במינוח דין תורה הוא בעייתי כיוון שהקורא הממוצע לא ידע להבחין האם מדובר בציווי מקראי, רבני או הלכתי.  לדעתי חשוב מאוד שיהיה ברור האם ציווי מסויים הוא מקראי או לא כזה המופיע במקרא. שפם אדום - שיחה‏ 00:01, 26 במאי 2010 (IDT)
replies: text: סבורני שעבור רוב המתעניינים בערך זה, עם כל רמת הפירוט בו, חשובה יותר ההבחנה בין דין תורה לדברי סופרים (דאורייתא ודרבנן), ולא ההבחנה בין מה שמפורש בפסוקים לבין מה שנלמד מהם על ידי חז"ל. כמובן, רצוי שיובהר גם מה מפורש בפסוק ומה לא, ואם לא - כיצד נלמד הדבר, אבל ההבחנה הראשונה צריכה להיות המובילה, ואם עריכת פיסקה מסוימת עלולה להטעות לכאן או לכאן - יש להעדיף את ההבחנה הראשונה. עזר - שיחה 00:06, 26 במאי 2010 (IDT)

text: תוספת: עצם ההבחנה בין נידה לזבה, שזו אינה צריכה שבעה נקיים וזו צריכה, מפורשת בתורה (ויקרא פרק טו), אבל ההגדרה המדויקת של לוח הזמנים, מאיזה יום עד איזה יום ראיית הדם מחשיבה אותה כזבה ("אחד עשר יום שבין נדה לנדה"), היא הלכה למשה מסיני. מספר ימי הראייה - שלושה - נלמד מדרשות חז"ל מן הפסוקים. חיוב הטבילה - גם הוא מדרשות שונות. בקיצור, ההבחנות המדויקות על מקורות הדינים יסרבלו את הפיסקה, וחשובה יותר החלוקה הברורה מבחינת תוקף הדין לבין החלוקה הפרטנית מבחינת מקורו. עזר - שיחה 00:14, 26 במאי 2010 (IDT)
replies: text: ::בדיוק. לא הבנתי מה הבעיה - הדינים העקרוניים של זבה ונדה הם מקראיים לגמרי. אבל אם תרצה להחליף לביטוי אחר כמו 'דין מקראי' או 'מדאורייתא' אין לי התנגדות. אני ואתה - שיחה 00:22, 26 במאי 2010 (IDT)
replies: text: :::אני שומע את הטענה. בכלל יש בעייתיות בערכי ההלכה כאשר מטבע הדברים הכותבים והעורכים הבאים מרקע תורני משתמשים לעיתים קרובות במינוחים הנהירים רק ליושבי בית המדרש. אם היתה תבנית 'לפשט' בדומה לתבנית הזאת, המיועדת לערכים עם רקע תורני היינו חוסכים הרבה דיונים ולא רק בערך הזה  שפם אדום - שיחה‏ 00:39, 26 במאי 2010 (IDT)
replies: text: ::::אז מה דעתכם על יצירת תבנית כזו? מישהו מרים את הכפפה? מישהו מתנגד?שפם אדום - שיחה‏ 00:20, 28 במאי 2010 (IDT)
replies: text: ::::: ומה רע בתבנית ? לטעמי עם התאמה קלה היא אמורה להתאים לכל סוג של ערך, גם תורני. חבל שיתחילו להיות עשרות של תבניות מהסוג הזה, למתמטיקה, ליהדות, לספרות ועוד. אפי ב. • התחברו ל♥ • 00:53, 28 במאי 2010 (IDT)
thread_title:  שימוש במינוחים תורניים כמו דין תורה 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.israel613.com/books/TAHARAT_HAMISHPACHA-H.pdf נמצא כקישור שבור. מומלץ להוסיף https://web.archive.org/web/20081001135410/http://www.israel613.com/books/TAHARAT_HAMISHPACHA-H.pdf לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 09:11, 20 באפריל 2024 (IDT)
thread_title:  נמצאו קישורים חיצוניים שצריכים תיקון (אפריל 2024)